stanford-oval/wikipedia huggingface dataset:
קטיה זמולוצ'יקובה
פילמוגרפיה > טלוויזיה

| שנה | שם | תפקיד | הערות | מקור |
| --- | --- | --- | --- | --- |
| 2011 | המרוץ לדראג של רו פול | עצמה | עונה שלישית, פרק 1: "Casting Extravaganza", קלטת אודישן |  |
| 2015 | המרוץ לדראג של רו פול | מתמודדת | עונה שביעית, מקום חמישי, חביבת הקהל |  |
| 2015 | רופול: הכול בחוץ | מתמודדת | עונה שישית, מקום חמישי, חביבת הקהל |  |
| 2016 | המרוץ לדראג של רו פול: עונה 8 | אורחת | פרק 10: "הגמר הגדול" |  |
| 2016 | Gay for Play Game Show Starring RuPaul | פנליסטית | עונה ראשונה, פרק 2: "Featuring Amber Rose" |  |
| 2016 | המרוץ לדראג: אולסטארס | מתמודדת | עונה שנייה, מקום שני |  |
| 2017 | Playing House | עצמה | עונה שלישית, פרק 8: "Reverse the Curse" |  |
| 2017 | Christmas Queens | עצמה/טריש | ספיישל חג |  |
| 2017 | @midnight | עצמה | עונה רביעית, פרק 121 |  |
| 2017-2018 | המופע של טריקסי וקטיה | מנחה |  |  |
| 2018 | הטופ מודל הבאה | עצמה | מחזור 24, פרק 6 |  |
| 2018 | המרוץ לדראג של רו פול | עצמה | עונה עשירית, פרק 1: "10s Across the Board" |  |
| 2018 | Room 104 |  | עונה שנייה, פרק 3: "Swipe Right" |  |
| 2019 | סיפורי סן פרנסיסקו | משיאה בחתונה | פרק 7: "מגבירים את הלחץ" |  |
| 2019 | המרוץ לדראג של רו פול: בריטניה | עצמה | עונה ראשונה, פרק 6: "Thirsty Werk" |  |
| 2019 | Help Me, I'm Dying | עצמה/טריש | ספיישל קומדיה טלוויזיוני |  |
| 2019 | Eastsiders | סאמר קלירנס |  |  |
| 2020 | איי-ג'יי והמלכה | מגדה | פרק 2: "פיטסבורג" |  |
| 2020 | באהבה, ויקטור | עצמה | עונה ראשונה, פרק 8: "Boys' Trip" |  |
| 2021 | פול פרונטל עם סמנתה בי | עצמה | עונה שישית, פרק 2 |  |
| 2021 | לוציפר | מלכת דראג | עונה שישית, פרק 2: "המון מטענים" |  |
| 2021 | The Browns | מאצ'מאקה | עונה שנייה, פרק 5: "Family Function" |  |
| 2022 | Ziwe | אורחת | עונה שנייה, פרק 6: "Gay Pride!" |  |
| 2022 | Trixie Motel | אורחת | פרק 8: "Pride Grand Opening" |  |
| 2022 | המרוץ לדראג של רופול: VIP | עצמה | עונה שנייה, פרק 4: "Drag Duet" |  |
| 2022 | Dr. Jackie: Unlicensed Psychotherapist | עצמה | פרק 1 |  |
| 2022 | Sketchy Queens | אורחת | פרק 3: "Stage Moms Are People Too" |  |
| 2022 | The Boulet Brothers' Dragula: Titans | עצמה | פרק 6: "The Ugly Ladies of Wrestling Rematch!" |  |
פילמוגרפיה > סדרות רשת

| שנה | שם | תפקיד | הערות | מקור |
| --- | --- | --- | --- | --- |
| 2015 | RuFLECTIONS | עצמה (בדראג) |  |  |
| 2015 | RuGRETS | טריש |  |  |
| 2015 | Irregardlessly Trish | עצמה (בדראג) |  |  |
| 2015 | Bestie$ for Ca$h | עצמה (בדראג) |  |  |
| 2015 | Transformations | עצמה |  |  |
| 2015 | Fashion Photo RuView | מנחה |  |  |
| 2015-2016 | Whatcha Packin' | אורחת |  |  |
| 2016 | I'm Not a Doctor, with Dr. Katya | עצמה (בדראג) |  |  |
|  | Drag 101 | עצמה (בדראג) |  |  |
|  | Total RuCall | עצמה (בדראג) |  |  |
| 2016-2017 | Hey Qween! | אורחת |  |  |
| 2016 - הווה | UNHhhh | מנחה |  |  |
| 2017 | Painted by Fame | עצמה |  |  |
| 2017, 2019-2022 | The Pit Stop | עצמה (בדראג) |  |  |
| 2018 | Fashion Photo RuView | מנחה |  |  |
| 2019 | Exposed | עצמה (בדראג) |  |  |
| 2019 | Runway Rewind | עצמה (בדראג) |  |  |
| 2019 - הווה | I Like to Watch | מנחה |  |  |
| 2020 | Trixie and Katya Save the World | מנחה |  |  |
| 2020 | טקס פרסי סטרימי | מנחה | הטקס העשירי |  |
| 2021 | Out of the Closet | אורחת |  |  |
| 2022 | Good for You | עצמה (בדראג) |  |  |
| 2023 | Sissy That Talk Show | עצמה (בדראג) |  |  |
| 2023 | Sissy That Talk Show/The After Show Podcast | עצמה (בדראג) |  |  |
פילמוגרפיה > קולנוע

| שנה | שם | תפקיד | הערות | מקור |
| --- | --- | --- | --- | --- |
| 2016 | Redmond Hand, Private Dick | מודיעה | סרט קצר |  |
| 2017 | Sebastian | זניה |  |  |
| 2018 | הוריקן ביאנקה: מרוסיה בשנאה | מיטיה/קטיה |  |  |
| 2018 | The Quiet Room | דייוויד | סרט קצר |  |
| 2019 | Trixie Mattel: Moving Parts | עצמה | סרט תיעודי |  |
| 2019 | The Queens | עצמה | סרט תיעודי |  |
| 2019 | Ru's Angels | חוטפת הפאות | סרט קצר |  |
רם ויאחירב

| --- | --- |

ולדימיר פוטין מעניק עיטור לרם ויאחירב. 20 בנובמבר 2001
 לידה:  23 באוגוסט 1934 Bolshaya Chernigovka, Bolsheglushitsky District, ברית המועצות 
 פטירה:  11 בפברואר 2013 (בגיל 78) מוסקבה, רוסיה 
 מדינה:  ברית המועצות, רוסיה 
 מקום קבורה:  בית קברות ווסטריאקובסקויה 
 השכלה:  Samara State Technical University 
 תפקיד:  CEO of Gazprom (1992–2001) 
 מפלגה:  המפלגה הקומוניסטית של ברית המועצות 
 פרסים והוקרה:  פרס הפדרציה הרוסית (1997)  עיטור המסדר "תהילת העמל" (1999)  פרס ברית המועצות  תעודת ההערכה של ממשלת הפדרציה הרוסית  Medal In Commemoration of the Three Billionth Ton of Crude Oil Production in Tatarstan  אות ההצטיינות של הרפובליקה האוסטרית  מסדר ההצטיינות האוקראיני, דרגה 2  עיטור הכבוד של טרנסניסטריה  תעודת כבוד נשיאותית של הפדרציה הרוסית  מסדר הכבוד הבלארוסי  עיטור לנין  מסדר הכוכב של יוגוסלביה  עיטור מהפכת אוקטובר  עיטור הידידות בין העמים  עיטור ההצטיינות למען המולדת דרגה רביעית  Honorary Diploma of the Presidium of the Supreme Soviet of the RSFSR 
 
רם איבנוביץ' ויאחירב (ברוסית: Рем Иванович Вяхирев; ‏23 באוגוסט 1934 – 11 בפברואר 2013) היה מהנדס, מדינאי ומנהל סובייטי ורוסי, בשנים 1993–2001 יו"ר מועצת המנהלים של גזפרום.
ויאחירב יזם את הקמת גזפרום כחברה בינלאומית ומנע את העברת השליטה על עתודות האנרגיה הרוסיות וסחר בינלאומי בגז להון זר, כפי שתוכנן באמנת האנרגיה (אנ'). זכה לכינוי "מלך הגז" של רוסיה.
ביוגרפיה

רם ויאחירב נולד ב-1934 בכפר בולשאיה צ'רניגובקה, מחוז קויבישב, והיה הילד הבכור במשפחה של מורים כפריים.
ב-1973 פגש את ויקטור צ'רנומירדין, המנהל החדש של מפעל עיבוד הגז באורנבורג. היכרות זו מילאה תפקיד חשוב בקריירה המאוחרת של ויאחירב.
בשנים 1983–1986 – סגן שר תעשיית הגז של ברית המועצות, במקביל ראש טיומנגזפרום.
27 במאי 1986 מונה לסגן השר הראשון של תעשיית הגז של ברית המועצות. יחד עם ויקטור צ'רנומירדין הם הצליחו לשכנע את מועצת השרים של ברית המועצות ליצור את קונצרן הגז הממלכתי גזפרום על בסיס מינגזפרום. בארגון החדש, ויאחירב הופך לסגן יו"ר הדירקטוריון הראשון.
ויאחירב הוא אחד המארגנים העיקריים של הקונגרס העסקי האירופי (מאז 2015 – קונגרס העסקים הבינלאומי). בוועידת ההקמה של ה-EBC ויאחירב נבחר ובמשך חמש שנים (1997–2002) היה נשיא ה-EBC‏.
הערות שוליים

↑  Умер бывший "газовый король" России Рем Вяхирев, BBC News Русская служба, ‏2013-02-11 (ברוסית)
↑  https://globalmsk.ru/person/id/32
| --- | --- |
בקרת זהויות :  GND: 1198352086  LCCN: n98069978  VIAF: 63325704   WorldCat (עם VIAF): 63325704 
ערך זה הוא קצרמרבנושא אישים. אתם מוזמנים לתרום לוויקיפדיה ו.
שוליית הקוסם (פואמה של דיקא)

שוליית הקוסם (בצרפתית: L'apprenti sorcier) היא פואמה סימפונית מאת המלחין הצרפתי פול דיקא, שחיבורה הושלם בשנת 1897. היצירה, שכותרת המשנה שלה היא "סקרצו בעקבות בלדה של גתה", נכתבה בהשראת הבלדה באותו השם מאת יוהאן וולפגנג פון גתה משנת 1797. יצירה זו זכתה לביצועים יותר מכל יצירותיו האחרות של דיקא, והופעתה בסרט האנימציה "פנטסיה" (1940) של דיסני הביאה לכך שהיא מוכרת היטב בקרב הקהל הרחב.
רופא מרדים

רופא מרדים
רופא מרדים הוא רופא האחראי על פעולת הרדמת מטופל במהלך פרוצדורה כירורגית, כללית או אזורית. בנוסף למתן חומרי ההרדמה למטופל במהלך הפעולה הכירורגית המבוצעת, הרופא המרדים גם אחראי על ניטור מצב החולה והשגחה על מערכות החיים הקריטיות כמו: מדדי לחץ הדם, קצב הלב, קצב הנשימה וריווי החמצן בדם, תפקוד הכליות והמוח ומדדים נוספים החיוניים לתפקוד התקין של הגוף ולהצלחת הניתוח.
תפקיד

למעשה, תפקידו של הרופא המרדים הוא פיקוח רפואי ותרופתי על מטופל העומד בפני הליך כירורגי. פיקוח זה כרוך, בין השאר, בגילוי מבעוד מועד של כל גורמי הסיכון שהמטופל חשוף אליהם ולהתאים את שיטת ההרדמה למטופל.
הרופא המרדים מתאים לכל מטופל את תרופות ההרדמה המתאימות לו, זאת על מנת לאפשר לכירורג לבצע את הניתוח על הצד הטוב ביותר, ובמקביל לשמור על מדדים תקינים ועל מצבו הפיזיולוגי של המטופל לאורך כל הניתוח. תפקידו של הרופא המרדים ממשיך גם עם תום הניתוח, בהערת המטופל ובפיקוח על התאוששותו מהניתוח. בעת התאמת חומרי הרדמה יכול הרופא המרדים לסייע לתהליך ההתאוששות וההחלמה של המטופל ולהקל עליו.
על הרופא המרדים להחזיק בידע בכל הנוגע למערכות הגוף האנושי, תגובות הגוף במצבים שונים, תרופות שונות ודרך פעולתן בגוף.
מצב הרופאים המרדימים בישראל

כמעט כל הליך כירורגי כרוך בהרדמה – מקומית, אזורית או כללית. למעט הרדמה מקומית, את ההרדמה מבצע רופא מרדים, לפעמים רופא מרדים מומחה ולפעמים רופא מרדים שלא התמחה ברפואה מרדימה. רופאים מרדימים מומחים התמחו, בנוסף להתמחותם ברפואה מרדימה, בענף רפואה אחר כגון: רפואת שיניים, מיילדות, הליכים טרום ניתוחיים, כאב, טראומה, טיפול נמרץ ועוד.
בישראל ישנם כ-750 רופאים מרדימים. אין הכרח בישראל כי רופא מרדים יהיה רופא אשר לאחר לימודי הרפואה התמחה ברפואה מרדימה במשך חמש שנים, בעיקר בשל מחסור חמור ברופאים מרדימים מומחים ועלייה מתמדת במספר הניתוחים. המצוקה בתחום אף זכתה להתייחסות בדו"ח מבקר המדינה בשנת 2008.
סוגי הרדמה

שלושה סוגי הרדמה מבוצעים בהליכים כירורגיים:
הרדמה מקומית – מבוצעת באמצעות הזרקת חומר המדכא את הקולטנים המעבירים תחושת כאב, ומיועדת לאזורים קטנים.
הרדמה אזורית – מבוצעת באמצעות הזרקת חומר המשתק את ההעברה העצבית לחוט השדרה, ומתאימה לאזורים שסביב האגן ולניתוחים כמו ניתוח קיסרי, ניתוחי אגן וניתוחי שברים.
הרדמה כללית או מלאה – מבוצעת על ידי דיכוי כללי של הפעילות המוטורית והתחושתית של מערכת העצבים, ומתאימה לכל סוג של ניתוח שנמצא כי דרושה בו הרדמה מלאה, גם ניתוחים שלרוב מבוצעים בהרדמה אזורית אולם במקרים דחופים מבוצעים בהרדמה כללית, כמו למשל ניתוח קיסרי. בהרדמה כללית, ברוב המקרים מחדירים צינור לקנה הנשימה של המנותח, מכיוון שאינו נושם בכוחות עצמו במהלך הניתוח ונשימתו היא באחריות הרופא המרדים.
סיכונים הכרוכים בהרדמה

תהליך ההרדמה מלווה בתופעות לוואי שעלולות להיות מסוכנות בהיעדר טיפול. בהרדמה כללית, מכיוון שמחדירים צינור לקנה הנשימה, ולפעמים מופעל כוח על מנת להחדיר את הצינור, יש סיכון של צרידות, כאב גרון, שבר שיניים ובמקרים קשים פגיעה מוחית ואף מוות. סיבוכים מצד מערכת הלב וכלי הדם הם בעיקר באנשים שיש להם תחלואה קודמת.
ראו גם

הרדמה
הרדמה אפידורלית
מודעות בזמן הרדמה
מדד מלמפטי
רשם ההקדשות

רשם ההקדשות היא יחידה ארגונית ברשות התאגידים העוסקת בהליכי הרישום של הקדש ציבורי בהתאם לאמור בחוק הנאמנות, תשל"ט-1979 ותפקידי הרשם וסמכויותיו מוגדרים בחוק זה ובתקנות ההקדשות לצורכי צדקה, תשל"ד-1974. על פי תיקון לחוק החברות משנת 2007, ניתנו לרשם ההקדשות סמכויות שונות באשר לחברות לתועלת הציבור, בדומה לסמכויות שיש לרשם העמותות כלפי עמותות.
רשם ההקדשות פעל כמחלקה נפרדת במשרד המשפטים עד שנת 2004, אז צורף ליחידת רשם העמותות. בשנת 2006 עם הקמת רשות התאגידים, הפך לחלק מהרשות.
רשם ההקדשות ממונה על ידי שר המשפטים. על הרשם להיות בעל תנאי הכשירות למינוי שופט לבית משפט השלום. כרשם ההקדשות מכהן ראש רשות התאגידים.
סמכויות

רשם ההקדשות הוא גם הגורם המפקח על חברות לתועלת הציבור על פי חוק החברות. התפקידים המבוצעים על ידי מחלקת ההקדשות:
רישום הקדשות ציבוריים בפנקס ההקדשות הציבוריים ורישום הערות במשרדי רשם המקרקעין על קיומו של הקדש ציבורי.
בדיקת הדיווחים השנתיים של ההקדשות הציבוריים ומתן אישור על ניהול תקין.
פיקוח שוטף על ההקדשות הציבוריים הרשומים בפנקס ההקדשות (מעל 700 נכסים נכון למאי 2018) ועל נאמני הקדשות אלו.
ניהול מעקב שוטף אחר הקדשות קיימים שעדיין אינם רשומים בפנקס והקדשות בהליכי הקמה.
מעקב שוטף אחר הדיונים בבית המשפט בהליכים לצווי קיום צוואות ומינוי מנהלי עיזבון.
מעקב אחר נאמנויות קיימות במוסדות ציבור, במוסדות להשכלה גבוהה, בעמותות ובמוסדות רפואיים.
טיפול בתלונות נגד נאמנים וביצוע חקירות.
הופעות בבתי המשפט המחוזיים בענייני:
קביעת עמדה בבקשות למתן הוראות המוגשות על ידי הנאמנים כגון בקשות לשכר טרחה, מכירת מקרקעין, שינויים בשטרי ההקדש, קביעת תוכניות הפעלה, סכסוכים בין נאמנים לנהנים וכדומה.
הגשת תביעות נגד נאמנים שאינם ממלאים חובתם על פי חוק.
הערות שוליים

↑  סעיף 25 לחוק הנאמנות
רפובליקת מולוסיה

רפובליקת מולוסיה (באנגלית: Republic of Molossia) היא מיקרו-מדינה לא מוכרת, שנוסדה בשנת 1977 והיא בית קטן ליד דייטון במדינת נבדה, ארצות הברית.
היסטוריה

הרפובליקה נוסדה ב-1977, על ידי קווין באו. היא התקיימה תחילה בעיקר בחדר השינה שלו עד שבאו קנה 1.3 דונם של נכס בצפון נבדה ב-1998 ובנה חברת רכבת וחברת טלפון פרטית.
באו אהב את הרעיון של אומות זעירות כמו מונקו וליכטנשטיין. "זה די דבק בי, זה משהו שהייתי רוצה לעשות ולהמשיך לעשות ואז כשקיבלתי נכס בצפון נבאדה שהפך לבית של רפובליקת מולוסיה" באו טוען כי מולוסיה היא כמדינה ריבונית ועצמאית בתוך שטחה של ארצות הברית.
"היא קיימת כמדינה בתוך מדינה, בדומה לאומת הנאוואחו. אנו מפעילים ריבונות על הטריטוריה שלנו, ויש לנו חוקים, מנהגים ואדמות משלנו."
אף על פי שהוא רואה את עצמו רפובליקה נפרדת, הוא ממשיך לשלם מס על הקרקע לסטורי, השלטון המקומי, תחת הכותרת "סיוע חוץ".
גאוגרפיה

שטחה של הרפובליקה הוא 0.053 קמ"ר (הבית הוא 40 מ"ר והוא מוקף בשטח של 23,263 מ"ר) ואוכלוסייתה מונה 27 נפשות, מה שמעניק לה את התואר "המדינה הקטנה בעולם".
הרפובליקה נוסדה בשנת 1977, ושטחה כולל את בית הנשיא ואת הגנים הקדמיים והאחוריים, מרכז לחקר החלל, וסניף דואר קטן מאוד. בנוסף לאנגלית, השפה השנייה שמולוסיה מכירה בה היא אספרנטו.
הערות שוליים

↑  Our New National AnthemRepublic of Molossia (www.molossia.org).
↑  "Interviewing the President of Molossia". Atlas Obscura. 14 באפריל 2016. אורכב מ-המקור ב-18 ביוני 2018. נבדק ב-15 באפריל 2016. {{cite web}}:  (עזרה)
↑  "Property Detail - Parcel Detail for Parcel # 003-304-18". Storey County Assesor's Office. Storey County. אורכב מ-המקור ב-18 ביוני 2018. נבדק ב-6 בדצמבר 2017. {{cite web}}:  (עזרה)
רופא כפרי (סיפור קצר)

| --- | --- |

כריכת אוסף הסיפורים "רופא כפרי" בגרמנית
 מידע כללי
 מאת:  פרנץ קפקא
 שפת המקור:  גרמנית
 סוגה:  Erzählung 
 הוצאה
 תאריך הוצאה:  דצמבר 1917 
 
רופא כפרי (בגרמנית: Ein Landarzt) הוא סיפור קצר מאת פרנץ קפקא אשר נכתב ב-1917. הסיפור נכלל באוסף סיפורים קצרים באותו שם, שבניגוד לרוב יצירותיו, ראה אור עוד בימי חייו של קפקא.
עלילה

הסיפור מתואר בגוף ראשון מפי רופא כפרי הנקרא לטפל בילד חולה. להפתעתו הוא והמשרתת שלו רוזה, מוצאים שני סוסים "אביריים" בדיר החזירים שבחצר. יחד עם הסוסים נמצא גם סייס המתואר באופן חייתי, הוא יוצא על ארבע מתוך הדיר ונושך את המשרתת. כאשר הרופא עוזב את ביתו הוא נאלץ להשאיר מאחור את משרתתו האהובה לבדה ולמעשה להפקיר אותה בידי הסייס הגס החושק בה.
הסייס מרכיב את הרופא על העגלה הרתומה ומזניק את הסוסים במחיאת כף, הרופא מרגיש חסר אונים כמו כפיס עץ בזרם מים. הנסיעה אל בית החולה חולפת במהירות עצומה ולא ריאליסטית. כשהרופא מגיע אל מיטת החולה, לוחש החולה באוזנו כי ברצונו למות. אורחים נכנסים לחדר הדחוס והמחניק על קצות אצבעותיהם, מאזנים עצמם בפישוט ידיים לאור הירח החודר מן החלון בעוד שראשי הסוסים יוצאים מן החלונות (תמונה סוריאליסטית).
הרופא אינו מוצא את מקור המחלה ומאבחן כי החולה בריא וכי הוא הוזעק לשווא, אך כשמטפחת מוכתמת בדם נפרשת לנגד עיניו של הרופא, הוא חוזר ובודק את החולה ומגלה פצע מחריד ומתולע בגופו. לפתע הרופא עצמו מושכב במיטת החולה ומקהלת ילדים שרה שיר הצופה את מותו של הרופא, אם ייכשל בריפוי. הנער שואל את הרופא אם יציל אותו ומטיח בו דברים קשים: הוא אינו סומך על הרופא שלא הגיע בכוחות עצמו, אלא הושלך על ידי כוח עליון.
הרופא עונה לחולה הצעיר תשובה פילוסופית החורגת מעלילת הסיפור:
"הפצע שלך אינו נורא כל-כך. בשתי מהלומות קרדום חדות זווית נוצר. רבים הם החושפים את צלעותיהם ובקושי שומעים את קול הקרדום ביער, ואין צורך לומר שאין הקרדום מתקרב אליהם."
הרופא בוחר לנסות לחזור אל ביתו ואל המשרתת שלו רוזה. הוא רותם את הסוסים, אך הפעם הם מתקשים בדרך והרופא מבין שסופו קרב. הסיפור מסתיים במשפט, "פעם אחת נענית לצלצולו הכוזב של פעמון הלילה, ולעולם לא תמצא לזה תקנה".
פרשנות

פרשנויות שונות מזהות בסיפור מאפיינים אקסיטנציאליסטיים, כמו תיאור חוסר האונים של האדם מול העולם האבסורדי. האבסורד מתבטא בתיאורים הסוריאליסטים ובנסינותיו הכושלים של הרופא לטפל בילד החולה, לחזור אל רוזה המשרתת ולהישאר בחיים.
על אף ההתרחשות הריאליסטית בסיפור, קיימת תחושה של ספק מציאות ספק דמיון וכי על ידי בדיקת האופן בו מציג הרופא את קורותיו ניתן לראות שהוא מספר את הסיפור לפחות בשלוש גרסאות שונות. אופן הסיפור הראשון מעיד על רגש אשם כבד המתבטא בנימה אפולוגטית (של התנצלות), האופן השני ברטינה, והשלישי בתלונה קשה על גורלו של הרופא עצמו. עמוס עוז, מנתח בסיפרו מתחילים סיפור כי בחלק הראשון של הסיפור המספר כביכול עונה נגד כתב אישום ומנסה להוכיח חפותו ולהציג עצמו כי מי שאינו אשם בהשתלשלות האירועים אך למעשה אין בסיפור כלל עניין של שכר ועונש וגורלו של המספר נחרץ עוד בטרם עשה דבר וללא סיבה כמו "בול עץ בזרם מים". עוד מוסיף עוז כי דמותו של הסייס היא כמו דמותו של הטרול באגדות עם (דוגמת עוץ לי גוץ לי) המציע פתרון קסום לבעיה אך דורש תשלום כבד.
לתשובת הרופא לשאלת החולה (המצוטטת לעיל) ניתנו כמה הסברים:
הסבר אחד הוא שגם צרה (במקרה זה הפצע) יכולה להעניק משמעות לחיי אדם. רבים מחפשים אותה, אך היא אינה קרבה אליהם: "בקושי שומעים את קול הקרדום".
הסבר אחר הוא כי דווקא אלו שמתגרים בסכנה, הסכנה אינה קרבה אליהם. אלו הם האנשים המעזים לחיות חיים מלאים ללא עכבות ופחדים. 
הסבר שלישי מציע כי רבים מבקשים את הצרה משום שקצו בחייהם, אך הצרה והסכנה אינן מתקרבות אליהם למרות רצונם למות. פרשנות זו מלמדת על גישה פסימית וכמעט אובדנית, גישה של ייאוש מן החיים ומן האפשרות להבין אותם.
עיבודים

ב-1951 הסיפור עובד לאופרה במערכה אחת "רופא כפרי (אופרה)" (אנ')  בידי המלחין הנס ורנר הנצה, ושודרה ברדיו.
ב-1964 אריק בארספלד (אנ') עיבד את הסיפור לתסכית כחלק מתוכניתו "The Black Mass" (אנ'). באותה שנה, הנצה יצר גרסה בימתית לאופרה שלו עבור דיטריך פישר-דיסקאו.
ב-2007 עובד הסיפור לסרט האנימה "קפקא: רופא כפרי" בידי האנימטור קוג'י יאמאמורה (אנ'), שזכה במספר פרסים.
לקריאה נוספת

עמוס עוז, "רופא כפרי", מתוך מתחילים סיפור, כתר, 1996.
אילנה המרמן, "אחרית דבר" לספר: פרנץ קפקא, רופא כפרי וכתבים אחרים שהתפרסמו בימי חייו של הסופר, עם עובד, 2000.
רות נצר, "הפצע והרופא - על הספור 'הרופא הכפרי' של קפקא", מתוך השלם ושברו - כינוס מאמרים ממבט פסיכולוגית המעמקים של יונג. עמ' 91-95. כרמל. 2009.
רופא כפרי (סרט).
הערות שוליים

↑  Leiter, Louis H. "A Problem in Analysis: Franz Kafka's 'A Country Doctor'." The Journal of Aesthetics and Art Criticism, 1958: 337-347.
↑  עמוס עוז, "רופא כפרי", מתוך מתחילים סיפור, כתר, 1996.
| --- | --- |
בקרת זהויות :  NLI: 987007522589505171  GND: 4099249-4  VIAF: 185262526   WorldCat (עם VIAF): 185262526 
"הילדה החולה" (1885-86) של אדוורד מונק.
קפקא (מימין) בעיירת הסקי הצ'כית שפינדלרוב מלין, 1922.
רוז'ה טאייפה

| --- | --- |

 לידה:  4 ביוני 1907 פרואסי, צרפת 
 פטירה:  5 במאי 1999 (בגיל 91) מונמיין, צרפת 
 מדינה:  צרפת 
 מקצוע:  Compagnie du chemin de fer métropolitain de Paris, לוחם בתנועת ההתנגדות הצרפתית 
 מידע חסיד אומות העולם
 פרסים והוקרה:  חסיד אומות העולם (16 במאי 1989)  מדליית הרזיסטנס  אביר בלגיון הכבוד  המדליה הצבאית הצרפתית 
 קישורים חיצוניים
 יד ושם:  רוז'ה טאייפה
 
רוז'ה טאייפה (בצרפתית: Roger Taillefer; ‏1907, פרואסי (צר') שבצפון צרפת – 1999, מונמיין (צר') שבדרום צרפת) היה איש המחתרת הצרפתית וחסיד אומות העולם מצרפת.
קורות חיים

הוריו של טאייפה היו עובדי רכבת בפרואסי. טאייפה למד מכונאות רכב וחשמלאות. לאחר מכן התגייס לצבא הצרפתי ובין השנים 1925–1927 שירת בחיל האוויר בקזבלנקה שבמרוקו הצרפתית. עם שובו עבד בחברת רכבת בפריז.
טאייפה נישא לאנטואנט בנזו (Bennezon) ובשנת 1929 נולד בנם היחיד.
קורות חיים > פעילותו בתקופת מלחמת העולם השנייה

בשנת 1939 גויס טאייפה לצבא צרפת ושירת בארמייה השנייה. עם כניעת צרפת לגרמניה ביוני 1940 נכלא טאייפה במחנה שבויים בגרמניה. בפברואר 1942 ברח מהמחנה ושב לצרפת. הגרמנים חיפשו אותו ולכן לא יכול היה לשוב לעבודתו ברכבת בפריז. במקום זאת ברח לדרום צרפת, לאזור משטר וישי, והחל לעבוד בחברת התעשייה האווירית הצרפתית SNCASE במריניאן (צר') שבדרום צרפת. בתיווכו של חבר יהודי הצטרף טאייפה לתנועת ההתנגדות הצרפתית. הוא פעל ברשת הצלה במרסיי שאותה ייסד וריאן פריי. אחד מתפקידיו היה להקים נתיב להברחת מתנגדי המשטר, וכן יהודים, לשווייץ. במהלך הקיץ והסתיו של 1942 הוביל טאייפה לשאמוני, בעזרת אשתו אנטואנט, מספר קבוצות של פליטים יהודים, ובסך הכל כעשרים יהודים, אל אזור הגבול עם שווייץ, בעזרת מדריך הרים (אנ').
בתחילת 1943 סייע טאייפה למספר סוכנויות ריגול באזור מרסיי. הוא היה שותף בהקמתה של קבוצת חוטבי עצים באזור מואסק-בלוו (צר') שבחבל פרובאנס-אלפ-קוט ד'אזור. עם הקבוצה פעל להמשך הצלתם של יהודים על ידי סיוע בהעברתם אל מעבר לגבול שווייץ, וכן הוביל איסוף מידע מודיעיני עבור כוחות בעלות הברית. המודיעין המדויק שאסף סייע להפצצות בעלות הברית על כוחותיהן הצבאיים של מדינות הציר באזור. בפעילות זו המשיך עד אוגוסט 1944. במהלך תקופה זו נעצר על ידי הגסטפו אך הצליח להימלט דרך הגג למרות שהיה אזוק בידיו.
קורות חיים > אחרי מלחמת העולם השנייה

טאייפה השתחרר מהצבא הצרפתי ביולי 1945. הוא פתח עסק מסחרי ברגיס (צר') שבדרום צרפת, עם אשתו אנטואנט ומאוחר יותר עסק במלונאות ובמסעדנות. בשנת 1971 מתה אנטואנט וטאייפה נישא מחדש, לז'ולייט מנסטרי (Menestrey).
הנצחה והוקרה

לאחר המלחמה הוענקה לטאייפה מדליית המלך לאומץ בשירות החירות (אנ') - מדליה המוענקת לאלה שסייעו לצבא הבריטי בתקופת מלחמת העולם השנייה. כמו כן הוענקו לו אות צלב המלחמה, מדליית ההתנגדות, אות לגיון הכבוד הצרפתי, צלב מלחמת העולם השנייה (צר') ואותות כבוד צרפתיים רבים נוספים.
בשנת 1989 הוכר טאייפה על ידי יד ושם בתור חסיד אומות העולם.
רעידת האדמה בצ'ילה (2015)

| --- | --- |

 תאריך התרחשות:  16 בספטמבר 2015 
 שעה:  19:54:33
 מגניטודה:  8.3 בסולם מגניטודה לפי מומנט
 עוצמה:  VIII בסולם מרקאלי
 מוקד:  בסמוך לעיר איאפל
 צונאמי:  כן
 הרוגים:  14
 פצועים:  34
 קואורדינטות:  31°33′47″S 71°44′13″W﻿ / ﻿31.563°S 71.737°W﻿ / -31.563; -71.737
  (למפת צ'ילה מוגדלת) סנטיאגו איקיקה טמוקו אנטופגסטה לה סרנה ולפראיסו קונספסיון פוארטו מונט פונטה ארנסארגנטינה בוליביה פרו האוקיינוס האטלנטי  האוקיינוס השקט מוקד הרעש(למפת צ'ילה רגילה) סנטיאגו איקיקה טמוקו אנטופגסטה לה סרנה ולפראיסו קונספסיון פוארטו מונט פונטה ארנסארגנטינה בוליביה פרו האוקיינוס האטלנטי  האוקיינוס השקט מוקד הרעש אזור הרעש במפה של הסקר הגאולוגי של ארצות הברית
 
מערך טקטוני של הלוחות באוקיינוס השקט ודרום אמריקה
רעידת האדמה בצ'ילה ב-2015 הייתה רעידת אדמה שהתרחשה באוקיינוס השקט 46 ק"מ ממערב לעיר איאפל שבצ'ילה ב-16 בספטמבר 2015 בשעה 19:54:33 לפי שעון צ'ילה, בעומק 25 ק"מ. הרעידה הייתה בעוצמה של 8.3 בסולם מגניטודה לפי מומנט והורגשה כדרגה VIII בסולם מרקאלי. גל צונאמי בגובה 4.5 מטר נצפה בחוף צפונית למוקד.
רקע גאולוגי

רעידת האדמה התרחשה לאורך אזור ההפחתה שבין שני לוחות טקטוניים: הלוח הדרום-אמריקאי ולוח נסקה. הלוחות מתקרבים אחד לכיוון השני בקצב של כ-8 סנטימטרים בשנה, במסגרתה חודר לוח נסקה אל מתחת ללוח הדרום-אמריקאי. תנועה זו יוצרת פעילות סייסמית וגעשית ערה לאורך צ'ילה.
אזור החוף של צ'ילה ידע בעבר רעידות אדמה גדולות בגבול זה בין הלוחות, בהן רעידת האדמה בוואלדיביה (1960) (הנקראת גם "רעידת האדמה הצ'יליאנית הגדולה") בה נהרגו אלפי אנשים, רעידת האדמה ב-2007, שגרמה לשני הרוגים ולהרס של כ-4,000 בתים וורעידת האדמה ב-2010 בה נמנו 562 הרוגים וכ-1,500,000 בתים נהרסו.
רעשי משנה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
נמנו לפחות שבעה רעשי משנה בעוצמה של 6.0 ויותר בסולם מגניטודה לפי מומנט.
נזקי רעידת האדמה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
הערות שוליים

↑  חדשות 2, ‏רעש אדמה חזק הרעיד את צ'ילה, מיליון בני אדם פונו, באתר ‏מאקו‏, 17 בספטמבר 2015
שבירת הטבעת

| --- | --- |

 מידע כללי
 סוג:  אנדרטה
 על שם:  שבירת המצור על לנינגרד במלחמת העולם השנייה
 מיקום:  חופה המערבי של ימת לדוגה, רוסיה רוסיה
 מדינה:  רוסיה 
 הקמה ובנייה
 תקופת הבנייה:  ? – 29 באוקטובר 1966
 תאריך פתיחה רשמי:  29 באוקטובר 1966 
 יוצר:  הפסל קונסטנטין סימון
 קואורדינטות:  60°04′53″N 31°04′02″E﻿ / ﻿60.0815°N 31.06719°E﻿ / 60.0815; 31.06719
  (למפת רוסיה מוגדלת) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפונישבירת הטבעת(למפת רוסיה רגילה) מוסקבה סנקט פטרבורג נובוסיבירסק אנאדיר נורילסק סקנדינביה אי רו פה  קזחסטן איראן סין מונגוליה ק. יפן האוקיינוס השקט  אוקיינוס הקרח הצפונישבירת הטבעת(למפת מחוז לנינגרד רגילה) סנקט פטרבורג  גטצ'ינה ויבורג טיחווין קירישי וסוולוז'סק קינגיספ וולחוב קרליה וול. טבר נובגורוד פסקוב אסטונ. פינלנד ימת לדוגה  המפרץ הפיני שבירת הטבעת(למפת מחוז לנינגרד מוגדלת) סנקט פטרבורג  גטצ'ינה ויבורג טיחווין קירישי וסוולוז'סק קינגיספ וולחוב קרליה וול. טבר נובגורוד פסקוב אסטונ. פינלנד ימת לדוגה  המפרץ הפיני שבירת הטבעת
 
שבירת הטבעת (ברוסית: Разорванное кольцо) היא אנדרטה הניצבת בקרבת העיר סנקט פטרבורג שברוסיה, המסמלת את שבירת המצור עליה במלחמת העולם השנייה.
האנדרטה ניצבת לחופה המערבי של ימת לדוגה, כ-40 קילומטרים מצפון-מזרח לסנקט פטרבורג. אל האתר בו היא ניצבת הגיעה בחורף 1941-1942 דרך החיים - כביש קרח, שהתמשך לרוחב פניה הקפואים של ימת לדוגה, והיווה את נתיב האספקה הקרקעי היחיד אל העיר הנצורה (שאז היה שמה לנינגרד). דרכו הועברו אל העיר מאות אלפי טונות של אספקה חיונית במהלך חודשי החורף, תוך אובדן חיים רבים.
האנדרטה מורכבת משתי זרועות בטון, המתנשאות עד לגובה של שבעה מטרים ויוצרות קשת קטועה. הן מסמלות את טבעת המצור הגרמנית-פינית על העיר, שבעקבותיו מתו בה מאות אלפים ברעב, ואת שבירתה של טבעת זו, שנעשתה על ידי העברת האספקה לעיר על פני הימה.
מעצב האנדרטה הוא הפסל קונסטנטין סימון. היא נחנכה ב-29 באוקטובר 1966.
רמשטיין (בסיס)

בואינג C-17 גלובמאסטר III בבסיס רמשטיין
בסיס רמשטיין (באנגלית: Ramstein Air Base) הוא בסיס של חיל האוויר האמריקני ונאט"ו, ליד העיר רמשטיין שבמערב גרמניה. בבסיס פועלת מפקדת כוחות האוויר של ארצות הברית באירופה ובאפריקה, והוא הבסיס המרכזי באזור קייזרסלאוטרן, בו גרים כ-40 אלף אמריקנים. מרבית הטייסות שמוצבות בו הן טייסות תובלה.